Rikunarita-ORG/Wikinium huggingface dataset:
# Fanabeazana

Ny **fanabeazana** dia fampitana ny fahaizana amin'ny alalan' ny fampianarana. Izy io koa dia fanampiana ny olona mba hianatra ny fanaovana zavatra sady mamporisika azy hieritreritra mikasika ny zavatra ianarany. Zava-dehibe ho an'ny mpanabe ny mampianatra ny fomba fahitana sy fampiasana ny fampahalalana. Ampitaina amin' ny alalan' ny fanabeazana ny fahalalana momba ny firenena, ny fikambanana ary ny fiarahamonina iray. Amin'ny firenena demôkratika, anisan' ny tanjon' ny fanabeazana ny fampianarana ho olom-pirenena vanona. Ny fanabeazana fototra dia heverina ho azo ekena mandritra ny taona vitsivitsy voalohany amin'ny fianarana. Amin' izao fotoana izao, farafahakeliny 70 % amin'ny ankizy eto amin' izao tontolo izao no mahazo fanabeazana fototra.

## Jereo koa

* Fampianarana
* Sekoly
* Kôlejy
* Lisea
* Oniversite
* Fanabeazana eto Madagasikara
# Varotra

Ny **varotra** dia hetsika, rafitra na fomba fahazoana vola amin' ny alalan' ny fifanakalozana entana na raharaha amin' ny hafa.

Antsoina *business* izay fikambanana ka orinasa izay manome entana, raharaha, na izy roa, ho an' ny mpividy. Mihazakazaka ny *business* amin' ny toekarena kapitalista, samy manana ny tompony izy ireo ankoatran' ny fanjakana ary ny amoronana *business* dia hahafahana mahazo vola hampanan-karena ny tompony.
# Sekiolarisma

Sisam-paharavan' ny fiangonana iray any Hôngria
Ny **sekiolarisma** dia foto-kevitra mikatsaka ny fitondrana ny raharahan' olombelona amin' ny fiheverana natioralista, tsy misy ifandraisany amin' ny fiheverana ara-pivavahana. Faritana matetika kokoa ho fanasarahana ny fivavahana amin' ny raharaham-pirenena sy ny fanjakana ary mety hivelatra amin' ny fiheverana mitovitovy amin' izany izay mitady hanaisotra na hanamaivana ny andraikitry ny fivavahana eo amin' ny sehatra momba ny raharaham-panjakana ny sekiolarisma.

Manana dikany mivelatra ny teny hoe "sekiolarisma", ary amin' ny ankapobeny dia mety handrakotra izay sehatra rehetra mampiroborobo ny maha laîka amin' ny toejavatra iray. Mety hanondro ny fanoherana ny mpitondra fivavahana, na ny tsy finoana an' Andriamanitra, na ny natoralisma, na ny tsy fiandaniana amin' ny lohahevitra momba ny fivavahana, na ny fanesorana tanteraka ny marika ara-pivavahana amin' ny andrim-panjakana ny sekiolarisma. Azo faritana ho fitondrana mitovy sy fanomezana toerana mitovy ny fivavahana rehetra koa ny sekiolarisma.

Amin' ny maha filôzôfia azy dia mikatsaka ny fandikana ny fiainana mifototra amin' ny foto-kevitra azo avy amin' ny tontolo ara-materialy fotsiny ny sekiolarisma, ka tsy misy filana fanampiana avy amin' ny fivavahana. Mamindra ny fifantohana avy amin' ny fivavahana ho amin' ny resaka "ara-nofo" sy ara-materialy izany.

Misy fomba fanao samy hafa momba ny sekiolarisma any amin' ny Tandrefana, toy ny môdely frantsay, alemàna, tiorka, ary amerikana, sy ny any an-kafa, toy ny any India, izay manantitrantitra bebe kokoa ny fitovian' ny fivavahana rehetra eo anatrehan' ny lalàna sy ny tsy fiandanian' ny fanjakana fa tsy ny fisarahan' ny fanjakana sy ny fivavahana.

Miovaova be ny tanjona sy tohan-kevitra manohana ny maha laîka, manomboka amin' ny filazana fa singa manan-danja amin' ny fanavaozana izy io, na mampihemotra sy mampisara-bazana ny fivavahana sy ny soatoavina nentim-paharazana, ka hatramin' ny filazana fa io ihany no miantoka ny fivavahana malalaka.

## Jereo koa

* Fivavaham-panjakana
* Fanjakana laîka
* Ateismam-panjakana
* Fisarahan' ny Fiangonana sy ny Fanjakana
* Fivavaham-pirenena
* Fivavahana ôfisialy
* Teôkrasia
* Blasfemia
* Lalàna momba ny blasfemia
* Fivavahana ao anatin' ny pôlitika
* Fanononana an' Andriamanitra ao amin' ny lalampanorenana
# Thomas Ignatius Maris Forster

|  |
| --- |
|  |
| **Thomas Ignatius Maris Forster**

|  |  |
| --- | --- |
|  |  |

 |
| Ankapobeny |
| **Anarana** | Thomas Ignatius Maris Forster |
| **Teraka** | 9 Novambra 1789 |
| **Toerana** | *-* |
| **Maty** | 2 Febroary 1860 |
| Fiaviana sy ny andraikitra |
| **Firenena** | Fanjakana Mitambatra |
| **Asa :** | * mpahaikintana
* mpahaisiansan-javaboahary
* Dokotera
 |
| Fiainana manokana |
|  |

**Thomas Ignatius Maris Forster** dia mpahaikintana, mpahaisiansan-javaboahary, Dokotera mizaka ny zom-pirenen'i Fanjakana Mitambatra teraka ny 9 Novambra 1789 tao London ary maty ny 2 Febroary 1860 tao Brussel

## Jereo koa

* Biôgrafia

### Rohy ivelany

* Ao amin'i Freebase: Archived Mey 1, 2016 at the Wayback Machine
# Mônisma

Ny **mônisma** dia fomba fijery filôzôfika izay manamafy ny maha iray tsy azo zaraina ny zavatra rehetra. Amin' ny fomba firesahana azy ankehitriny dia manohana ny maha tokana ny zavatra mandrafitra izao rehetra izao ny mônisma. Ny firaisana fototra misy ao amin ny Kôsmôsy na izao rehetra izao dia mahatonga ny matiera sy ny fanahy tsy ho afa-misaraka. Noho izany, ny mônisma dia manohitra ny hevitra doalista, izay manavaka ny tontolo ara-materialy sy ny tontolo ara-panahy, ary manohitra ihany koa ny hevitra filôzôfika ploralista izay mihevitra ny zavatra tsirairay hanana ny fombany na natiorany manokana tsirairay.

Eo amin' ny sehatry ny fahalalana, ny mônisma dia mandrara ny fanavahana ny siansan' ny natiora sy ny siansan' ny fanahy. Ny siansa manontolo avy eo dia aseho ho toy ny tranobe iray. Ny mônisma koa dia mametraka fifandraisana akaiky eo amin' ny filôzôfia sy ny siansa.

Ny mônisma dia manondro ny maha iray na maha tokana ny fato-kevitra iray, toy ny fisiana. Karazana mônisma maro no azo avahana:

* Ny mônisma laharam-pahamehana dia milaza fa ny zava-drehetra misy dia miverina amin' ny loharano iray miavaka amin' izy ireo; Ohatra, ao amin' ny neôplatônisma dia avy amin' "Ny Iray" ny zava-drehetra. Amin' ity fomba fijery ity dia ny Iray ihany no fototra ôntôlôjikan' ny zavatra hafa rehetra.
* Ny mônisman' ny fisiana dia milaza fa tsy misy afa-tsy zavatra tokana, dia izao rehetra izao, izay tsy azo zaraina ho zavatra maro.
* Ny mônisman' ny sobstansa dia manamafy fa ny zava-misy isan-karazany dia azo hazavaina amin' ny sobstansa tokana. Ny mônisman' ny sobstansa dia milaza fa karazana sobstansa iray ihany no misy, na dia maro aza ny zavatra mety ho voaforona avy amin' io sobstansa, ohatra, ny matiera sy ny saina.
* Ny mônisma misy lafiny roa dia ny fiheverana fa ny ara-tsaina sy ny ara-batana dia lafiny roa amin' ny sobstansa iray, na fomba fijery roa momba ny sobstansa iray ihany.
* Ny mônisma tsy miandany dia mino fa ny toetra (natiora) fototry ny zava-misy dia tsy ara-tsaina na ara-batana.

## Jereo koa

* Neôplatônisma
# Samanisma

Samàna altay
Ny **samanisma** dia fanao ara-pivavahana izay misy mpitsabo (atao hoe **samàna**) mifandray amin' ny tontolon' ny fanahy amin' ny alalan' ny toetry ny fahatsiarovan-tenany miova. Matetika ny tanjon' izany dia ny hitarika fanahy na hery ara-panahy ho any amin' ny tontolo ara-batana mba hanasitranana na hanampiana ny olombelona amin' ny fomba hafa.
# Agnôstisisma

Ny **agnôstisma** dia toe-tsaina filôzôfika sy finoana izay mamaly ny fanontaniana momba ny fivavahana sy ny metafizika amin' ny alalan' ny fisalasalana (skeptisisma), sady ilazana fa tsy afaka miditra any amin' izay manam-pisiana tsy miankina ny sain' olombelona.

Mifototra amin' ny fisalasalana ny agnôstisisma, amin' ny filazana fa tsy azo fantarina izay rehetra tsy azo anaovana andrana. Araka ny Agnôstika dia tsy azo atao ny miditra amin' izay manam-pisiana tsy miankina, koa noho izany dia tsy azo atao ny hamaha ny adihevitra momba ny fisian' ny andriamanitra na ny fisian' Andriamanitra. Tsy misy ny porofo tsy miangatra momba izany ary tsy azo atao ny maneho hevitra momba izany.

Mazàna no tsy manome lanja na manao ho masina ny fivavahana (mpaminany, mesia, soratra masina, sns.) sy ny andrim-pitantanana misy ao amin' izany (mpitondra fivavahana, fombafomba, didy isan-karazany, sns.) ny ny Agnôstika. Eo imason' ny Agnôstika dia manana fomban' olombelona loatra ny fivavahana noho ny fomba fiasany sy ny dinamika antrôpôlôjikany izay iorenany (fanohanana ara-tsaina manoloana ny fahafatesana, fanoharana momba ny andriamanitra mpamorona an' izao rehetra izao miforotra amin' ny olombelona , sns.) mba hahafahan' izy ireo manana fifamatorana mivantana amin' ny endrika faharanitan-tsaina mihoatra ny natoraly mety hisy sy vinavinain' ny eritreretina.